CELEX: E2011P0005
Language: da
Date: 2011-02-24 00:00:00
Title: Sag anlagt den 24. februar 2011 af EFTA-Tilsynsmyndigheden mod Norge (Sag E-5/11)

28.4.2011   
            
            
               DA
            
            
               Den Europæiske Unions Tidende
            
            
               C 125/13
            
         Sag anlagt den 24. februar 2011 af EFTA-Tilsynsmyndigheden mod Norge
   (Sag E-5/11)
   2011/C 125/11
   EFTA-Tilsynsmyndigheden, rue Belliard 35, 1040 Bruxelles, Belgium, ved Xavier Lewis og Ólafur Jóhannes Einarsson som befuldmægtigede, har den 24. februar 2011 anlagt sag mod Norge ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1)
            
            
               Det fastslås, at Kongeriget Norge har tilsidesat sine forpligtelser i henhold til EØS-aftalens artikel 7 ved ikke at træffe de nødvendige foranstaltninger til at gennemføre følgende retsakter i sin nationale retsorden inden den fastsatte frist:
               
                           a)
                        
                        
                           den retsakt, der er nævnt i punkt 56oa i kapitel V i bilag XIII til aftalen om Det Europæiske Økonomiske Samarbejdsområde (Europa-Parlamentets og Rådets forordning (EF) nr. 1406/2002 af 27. juni 2002 om oprettelse af et europæisk agentur for søfartssikkerhed), som tilpasset EØS-aftalen ved protokol nr. 1 hertil, og
                        
                     
                           b)
                        
                        
                           den retsakt, der er nævnt i pkt. 56oa i kapitel V i bilag XIII til aftalen om Det Europæiske Økonomiske Samarbejdsområde (Europa-Parlamentets og Rådets forordning (EF) nr. 2038/2006 af 18. december 2006 om flerårig finansiering af Det Europæiske Agentur for Søfartssikkerheds tiltag til bekæmpelse af forurening fra skibe og om ændring af forordning (EF) nr. 1406/2002), som tilpasset til EØS aftalen ved protokol 1 hertil.
                        
                     
         
               2)
            
            
               Kongeriget Norge tilpligtes at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               EFTA-Tilsynsmyndigheden har gjort gældende, at Kongeriget Norge har undladt at gennemføre forordning (EF) nr. 2038/2006 og forordning (EF) nr. 1406/2002 i den nationale retsorden inden den frist, der er fastsat henholdsvis i Det Blandede EØS-Udvalgs afgørelse nr. 52/2007 og nr. 81/2003.
            
         
               —
            
            
               EFTA-Tilsynsmyndigheden anfører således, at Norge burde have inkorporeret forordning (EF) nr. 1406/2002 og forordning (EF) nr. 2038/2006 henholdsvis for over syv og for over tre et halvt år siden. Den er derfor af den opfattelse, at den norske regering har haft mere end nok tid til at vedtage de nødvendige foranstaltninger til at gennemføre forordningerne i den nationale retsorden, og at den har undladt at opfylde sine forpligtelser i henhold til EØS-aftalens artikel 7.